„România este una dintre țările care s-a oferit gazdă a rezervelor europene și atunci ea trebuie să facă achiziții publice pentru toate statele membre. Este o responsabilitate foarte mare, sper ca Raed Arafat, prin departamentul pe care îl coordonează, Inspectoratul pentru Situații de Urgență, să aibă timp pentru asta asta”, a declarat pentru Libertatea europarlamentarul USR-PLUS Nicu Ștefănuță.

Este vorba despre o rezervă strategică de echipamente pe care UE o pune la dispoziția statelor membre. Conform sursei citate, în cadrul negocierilor se discută despre suma anuală de 80 de milioane de euro.

”Am stat de vorbă azi cu comisarul pentru gestionarea crizelor, Janez Lenarčič, și mi-a spus că are încredere în țara noastră. Raed Arafat trebuie să gândească un plan de achiziții și un calendar realist pentru aceste achiziții. Mingea e la noi în teren. O dată realistă pe care o folosește Comisia Europeană este 14 aprilie”, a declarat Nicu Ștefănuță.

Secretarul de stat Raed Arafat nu a răspuns telefonic pentru a da mai multe amănunte pe acest subiect. Toate echipamentele medicale vor fi suportate din bani europeni.

Iohannis: Și țara noastră va beneficia de aceste echipamente

Preşedintele Klaus Iohannis a anunțat, acum câteva zile, că România este primul stat al Uniunii Europene care va cumpăra echipamente necesare luptei cu noul coronavirus în numele UE, potrivit Mediafax. Achiziţiile se vor încadra în limita a 10 milioane de euro, iar rezerva europeană de echipamente va fi constituită pe teritoriul ţării noastre, mai spune preşedintele.

”La nivel european s-a decis, în baza unui proiect aprobat în timpul preşedinţiei noastre la Consiliul Uniunii Europene, constituirea unei rezerve strategice de echipamente medicale în cadrul mecanismului european de protecţie civilă.”

Klaus Iohannis:

Preşedintele a afirmat că și ţara noastră va beneficia de aceste echipamente.

„Această procedură se desfăşoară independent de achiziţiile făcute direct de Comisie. Vom putea şi noi în România să solicităm o parte din această rezervă strategică”, a mai spus el.

PARTENERI - GSP.RO Scandaluri neștiute de la Hollywood! De la perversiunile cuplului Angelina Jolie-Brad Pitt la invitația pe iacht a Pamelei Anderson

PARTENERI - PLAYTECH Trei tineri au plecat de la un restaurant fără să plătească. Ce surpriză a avut proprietarul în câteva zile

HOROSCOP Horoscop 17 septembrie 2020. Leii se pot considera un model pentru cei din jur, mai ales cei care îi cunosc bine

Telekomsport Ies la iveală detalii terifiante! Celebra balerină, dezmembrată şi dizolvată în acid sulfuric. Poliţia are un suspect